חשיפה ראשונה: כך ייראו תחנות הגל הירוק ותחנות האוטובוס החדשות ברחבי העיר - אשדוד נט
23 פברואר 2018 / 08:22
חשיפה ראשונה: כך ייראו תחנות הגל הירוק ותחנות האוטובוס החדשות ברחבי העיר
11.11.17 / 10:54
עיריית אשדוד פרסמה מכרז לייצור והתקנת תחנות אוטובוס לפרויקט הגל הירוק והחלפת כ-300 תחנות אוטובוס ברחבי העיר. היקף המכרז כ-10 מיליון שקל, ואחד מהתנאי שמציבה העירייה: כל עבודות הייצור יבוצעו כחול לבן
מכרז חדש של עיריית אשדוד, במסגרתו פונה העירייה לקבלנים על מנת לייצר, לספק, להתקין ולתחזק את התחנות החדשות בפרויקט הגל הירוק באשדוד. היקף הפרויקט כ-10 מיליון שקל, ובמסגרת פרויקט הגל הירוק, 5 מיליון מתוך סכום זה מותנה בקבלת תקציב ממשרד התחבורה.
על פי המכרז, כ-40 מסופי תחנה מתוכננים לקום בתוואי "הגל הירוק" לאורך שדרות מנחם בגין, שדרות הרצל, ז'בוטינסקי ומסוף בני ברית. אורך כל תחנה כ-10 מטרים והוא יכלול אלמנטים נוספים כגון מסך מידע, עמדת כרטיסים, ספסל ישיבה, משענת הישענות. בנוסף תהיה בתחנה מערכת כריזה ומצלמת אבטחה שתותקן בתחנה לשמירת ביטחון הנוסעים ומניעת וונדליזם.
במסגרת המכרז מתוכננת החלפת 300 תחנות אוטובוס ברחבי העיר (גם כחלק מפרויקט הגל הירוק). התחנת החדשות יהיו באורך 5 מטרים, יכללו: ספסל, אשפתון, מגיני רוח וגשם ותאורת לד (תחנות ברחבי העיר כיום לא מוארות).
על פי תנאי המכרז, עבודות הייצור יבוצעו בישראל, וכל כוונה לייבא רכיבים מחו"ל תובא לאישור קודם של העירייה. זמני הביצוע: תחילת התקנת מסופי הגל הירוק 3 חודשים מחתימת החוזה עם הקבלן הזוכה. המכרז ייסגר בסוף חודש נובמבר, הזוכה ייקבע בתחילת חודש דצמבר.
ScheduleRotate([[function() {setImageBanner('2ca749b0-3fa1-422b-a644-2dc602c104e8','/dyncontent/2017/6/5/ddc064ee-648d-4ba4-ad6e-72da51a98ff7.png',1808,true);},15],[function() {setImageBanner('2ca749b0-3fa1-422b-a644-2dc602c104e8','/dyncontent/2017/6/1/c41baeb6-e29b-4415-b67b-b3940dd9bdf5.gif',1807,true);},15]]);